《依韵和尚书再赠牡丹花》
唐代·徐夤

烂银基地薄红妆，羞杀千花百卉芳。紫陌昔曾游寺看，

朱门今在绕栏望。龙分夜雨资娇态，天与春风发好香。

多著黄金何处买，轻桡挑过镜湖光。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。